کھاریاں

کھاریاں  پاکستان کے صوبہ پنجاب کا ایک شہر ہے جو ضلع گجرات میں واقع ہے۔ یہ گجرات سے 37.7 کلومیٹر کے فاصلے پر واقع ہے۔یہ تحصیل کھاریاں کا صدر مقام ہے۔ یہ ایک تاریخی شہر بھی ہے۔ کھاریاں چھاؤنی پاکستان کی سب سے بڑی چھاؤنی ہے۔
نشان حیدر کا اعزاز پانے والوں میں سےمیجر عزیز بھٹی شہید کا تعلق بھی اسی تحصیل سے ہے۔اس شہر کی امن کمیٹی کا چیئرمین ملک محمد علی خیالی ہے۔اس شہر میں پاکستان کی سب سے بڑی فوجی چھاونی بھی موجود ہیں جو اپنی خوبصورتی کے لحاظ سے اپنی مثال آپ ہے

قومی شاہراہ (جی ٹی روڈ) اس شہر کے درمیاں سے گزرتی ہے اور اس کو لاہور، اسلام آباد، پشاور، کراچی اور پاکستان کے دوسرے بڑے شہروں سے ملاتی ہے۔
اس کے علاوہ سمبڑیال-کھاریاں موٹروے ایم-12 موٹروے (پاکستان) جو کھاریاں کو براستہ سمبڑیال لاہور شہر سے ملائے گی یہ موٹروے جولائی 2022 سے زیر تعمیر ہے۔

کھاریاں ریلوے اسٹیشن پاکستان ریلویز کی کراچی - پشاور مرکزی ریلوے لائن پر کھاریاں کے درمیان واقع ہے۔ یہاں چند ایکسپریس ٹرینیں رکتی ہیں۔

کھاریاں پاکستان کی سب سے امیر ترین تحصیل کا اعزاز رکھتی ہے۔جس کی وجہ یہاں کی آبادی کا زیادہ تر حصہ بیرون ملک بسلسلہ روز گار مقیم افراد ہیں۔جو ہر سال کروڑوں ڈالرز زر مبادلہ کی صورت میں پاکستان بھیجتے ہیں۔ فیڈریشن آف پاکستان چیمبرز آف کامرس اینڈ انڈسٹری کے سابق صدر اور راجا گروپ آف انڈسٹریز کے مالک راجا عبد الرحمٰن کا تعلق بھی کھاریاں سے ہے۔

کھاریاں علمی اعتبار سے بھی نمایاں مقام رکھتا ہے۔معروف مصنف اور سابق وزیر اعظم نواز شریف کے تقریر نویس عرفان صدیقی کا تعلق بھی تحصیل کھاریاں کے شہر لالہ موسیٰ سے تھا۔ تاریخ نویس، دانشور اور قائد اعظم یونیورسٹی کے پروفیسر عزیز احمد کھاریاں شہر کے رہائشی تھے۔ مصنف، کالم نگار، ڈراما نگار، معروف ادبی جرائد ندائے طالب علم اور ایجوکیشنل ٹرینڈ سیٹرز کے ایڈیٹر اور سوشل ایکٹیوسٹ پروفیسر راجا اعجاز شاہد کا تعلق بھی اسی دھرتی سے ہے۔

کھاریاں کے سیاسی میدان کی اب تک کی بڑی شخصیت چوہدری فضل الہٰی آف مرالہ کی ہے جو قومی اسمبلی کے سپیکر ہی نہیں بنے بلکہ صدرِ پاکستان جیسے منصبِ جلیلہ پر بھی فائز کیے گئے.

.
 حوالہ جات 

زمرہ:پاک بھارت جنگ 1965ء
زمرہ:پاکستان کے شہر
زمرہ:پنجاب، پاکستان کی تحصیلیں
زمرہ:ضلع گجرات
زمرہ:ضلع گجرات کے آباد مقامات
زمرہ:پنجاب (پاکستان) کے شہر